Inwoners maak self riviere skoon
'n Groep inwoners van Kaapstad het besluit om die erge besoedeling van riviere in die stad self by die horings te pak. Gemeenskapslede wat deel vorm van die Help Up beweging, poog om rommel uit die Swart rivier, asook ander riviere en stormwaterpype te verwyder. Die program poog om gemeenskapslede te bemagtig met vergoeding, en deur gemeenskapslede self in beheer van hulle opruimaksies te plaas. Marlinée Fouché doen verslag.
Laai af mp3 (8 675KB)
Teken in met iTunes (8 675KB)
Mejuffrou Heelal, Zozibini Tunzi, kom huis toe
Mejuffrou Heelal 2019, Zozibini Tunzi, land môre in Suid-Afrika vir die eerste keer sedert sy verlede jaar in Las Vegas, Amerika, gekroon is. Sy gaan haar boodskap van self-aanvaarding met Suid-Afrika, en in besonder haar tuisdorp in die Oos-Kaap, deel. Marlinée Fouché het meer besonderhede.
Ons bring hulde aan die ikoniese Hollywood akteur, Kirk Douglas
Die Amerikaanse rolprentster, vervaardiger, regisseur en skrywer, Kirk Douglas is dood in die ouderdom van 103. Hy is beskou as die laaste van Hollywood se oorspronklike ikone, en was deel van die sogenaamde "Hollywood Tien". Die groep het gepoog om rasse-diskriminasie in Hollywood teen te werk. Die rolprent ressensent, Leon van Nierop, het aan Marlinée Fouché gesê dis byna onmoontlik om sy suksevolle loopbaan van minstens 6 dekades in 'n paar minute op te som.
Laai af mp3 (11 108KB)
Teken in met iTunes (11 108KB)
Sprinkaanplaag tref Oos-Afrika
Die voedsel- en landbou organisasie van die Verenigde Nasies waarsku dat die sprinkaanplaag in Oos-Afrika tot 'n humanitêre krisis kan lei. Lande wat hierdeur geraak word, sluit in Somalië en Suid-Sudan, waar voedselsekuriteit reeds in die weegskaal hang.
Laai af mp3 (9 980KB)
Teken in met iTunes (9 980KB)
Europese parlement keur Brexit-voorwaardes goed
Die Europese Parlement het die voorwaardes vir Brexit gisteraand in Brussel, goedgekeur met 'n oorweldigende meerderheid van 612 stemme, teen 49. Wanneer die Britte die EU môre verlaat, begin die oorgangsfase.
Laai af mp3 (7 216KB)
Teken in met iTunes (7 216KB)
Waarskuwing aan boere gerig: Bly paraat
Die Nasionale Dieregesondheidsforum sê die manier hoe Suid-Afrikaanse rooivleisprodusente handel dryf, gaan moet verander in die lig van die jongste bek-en-klouseer uitbreking. Die forum sê boere moet meer waaksaam wees, wanneer hulle handel dryf in vee. Dit volg op politieke partye se kritiek teen die regering oor die hantering van die uitbreking.
Laai af mp3 (5 004KB)
Teken in met iTunes (5 004KB)
Watersverskaffing in Van Wyksvlei steeds 'n kopseer
Inwoners van Van Wyksvlei in die Noord-Kaap is in 'n krisis gedompel weens 'n tekort aan water in die dorp. Van Wyksvlei is ook in die greep van droogte, maar weens swak infrastruktuur en 'n gebrek aan behoorlike dienslewering van die munisipaliteit het inwoners nie behoorlike toegang tot water nie. Spektrum het verneem dat daar boorgate is wat die dorp van water sou kon voorsien, maar weens 'n tekort aan politieke wil, loop inwoners se krane in hulle huise gereëld droog. Stefanus Tieties het vroeer die week 'n desperate noodkreet aan raadslede van die dorp gestuur.
Laai af mp3 (13 095KB)
Teken in met iTunes (13 095KB)
Hoekom het Van Wyksvlei nie water nie?
Reinette Liebenberg, 'n lid van die provinsiale wetgewer in die Noord Kaap, verduidelik waarom daar voortslepende probleme is wat waterverskaffing betref, in Van Wyksvlei in die Noord-Kaap.
Laai af mp3 (10 638KB)
Teken in met iTunes (10 638KB)
Troetelskaap kruip diep in inwoners se harte
'n Foto van 'n man en sy skaap, wat doodluiters sit en kyk na die see, het Facebook gebruikers onlangs behoorlik aan die gons gehad. Soveel so, dat dit een van die dagblaaie in die Wes-Kaap se voorblad gehaal het. Ons het vanoggend gevra of enige van ons luisteraars weet wie dit is - en so kom Marlinée Fouché toe af op Binki Lees (engelse uitspraak), uit Pringlebaai. Montana is heel laas nie die skaap op Die Burger se voorblad nie - maar dit wys dalk net dat die idee van wat 'n troeteldier is, begin verander.
Laai af mp3 (7 450KB)
Teken in met iTunes (7 450KB)
Jong vrou ontvang graad saam met gidshond
'n Jong vrou uit die Oos-Kaap het gister, na vele uitdagings, haar graad in maatskaplike werk ontvang, aan die Universiteit Stellenbosch. Loandri Potgieter, het trots saam met haar gidshond Casey, oor die verhoog geloop - ten spyte van vele waarskuwings dat sy eerder 'n ander graad moes aanpak.